section_heading: Vojna karijera
paragraph_text: U svibnju 1898. unaprijeđen je u čin potpukovnika, dok čin pukovnika dostiže u studenom 1901. godine kada je upućen na službu u 9. husarsku pukovniju. Godine 1907. postaje zapovjednikom 8. konjičke brigade, dok je u svibnju iduće, 1908. godine, unaprijeđen u čin general bojnika. Osmom konjičkom brigadom zapovijeda do 1911. kada preuzima zapovjedništvo nad 7. konjičkom divizijom kojom zapovijeda i na početku Prvog svjetskog rata. U međuvremenu je, u travnju 1912., promaknut u čin podmaršala.